RAPORT DE SPECIALITATE
la proiectul de hotărâre privind îndeplinirea temporară de către domnul Iulian MARIN, consilier local, a atribuțiilor viceprimarului Comunei Șoldanu, Județul Călărași
Subsemnatul, HULEA Traian, Secretarul General al Comunei Șoldanu,
Văzând:
· Adresa înregistrată la Primăria Comunei Șoldanu cu nr. 6253 din 14.10.2022, prin care o treime din numărul consilierilor locali în funcție convoacă Consiliul Local al Comunei Șoldanu în ședință extraordinară la data de 18.10.2022 și înaintează, în vederea înregistrării, proiecte de hotărâre însoțite de referate de aprobare;
· [bookmark: _Hlk116922561]Proiectul de hotărâre înregistrat în registrul pentru evidența proiectelor de hotărâri ale Consiliului local al Comunei Șoldanu cu nr. 73 din 14.10.2022, privind îndeplinirea temporară de către domnul Iulian MARIN, consilier local, a atribuțiilor viceprimarului Comunei Șoldanu, Județul Călărași;
· Referatul de aprobare înregistrat la Primăria Comunei Șoldanu cu nr. 6310 din 14.10.2022, elaborat de un număr de 5 consilieri ai Consiliului Local al Comunei Șoldanu, Valeriu MUSTĂȚEA, Vasile VIȘAN, Iulian-Marius ANDREIAȘ, Georgică CONSTANTIN, Bogdan-Petrică PÎRVU, prin care se propune aprobarea îndeplinirii temporare de către domnul Iulian MARIN, consilier local, a atribuțiilor viceprimarului Comunei Șoldanu, Județul Călărași;
· Ordinul Prefectului Județului Călărași nr. 602 din 29.10.2020 privind constatarea îndeplinirii condițiilor legale de constituire a Consiliului Local al Comunei Șoldanu, Județul Călărași.
Analizând temeiul juridic al inițierii, conținut de prevederile:
· art. 129 alin. (1), alin. (2) lit. a) și alin. (3) lit. b) coroborat cu prevederile art. 133 alin. (2) lit. b), art. 163 alin. (1) și alin. (3) coroborate cu cele ale art. 139 alin. (6) - (10) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare.
Luând act de:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederile art. 211 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, modificată și completată.
Față de elementele de drept și de fapt prezentate, în temeiul art. 136 alin. (1) și art. 239 alin. (1) lit. d) teza întâi din Ordonanța de urgență a Guvernului nr. 57/2019 privind Codul Administrativ, constat că proiectul de hotărâre propus pentru aprobarea îndeplinirii temporare de către domnul Iulian MARIN, consilier local, a atribuțiilor viceprimarului Comunei Șoldanu, Județul Călărași, la inițiativa unei treimi din numărul consilierilor locali în funcție, nu contravine legii nici prin conținut, nici prin redactare, îndeplinind cerințele de legalitate și pe cale de consecință, apreciez că poate fi aprobat în forma propusă de inițiatori de către Consiliul Local al Comunei Șoldanu, prin hotărâre adoptată cu majoritate absolută, conform art. 139 alin. (3) lit. i).

Secretarul General al Comunei Șoldanu,
Traian HULEA
